Sima Qian, a oa penndiellour e-kerzh ren ar remziad Han kornogel. En abeg d’e oberenn veur Kounskrid an Istorour, anezhi un Istor eus Sina a-hed tremen daou vil bloavezh adalek ren an impalaer Huang Di betek hini an impalaer Han Wudi, e vez lakaet da istorour pennañ Sina. Diwar e labour peurampart – ur sammad skiant ha meiz, holloueziek ha marzhus, prederouriezhel hag arzel – e voe roet lañs d’ar skridoù istorel sinaek.